**УНИВЕРЗИТЕТ У НИШУ**

**НИШ, Универзитетски трг број 2, 18000 Ниш**

**ПОЗИВ**

**за прикупљање понуда у поступку за обједињену набавку услуга детекције плагијата за потребе партера на Ерасмус + пројекту**

**бр. 561586-EPP-1-2015-1-RS-EPPKA2-CBHE-JP**

 **„Enhancement of HE research potential contributing to further growth of the WB region“ (Re@wbc)**

 Предмет набавке је обједињена набавка услуга детекције плагијата за потребе партнера из Србије и то: Универзитет у Нишу, Универзитет у Београду, Универзитет у Новом Саду, Универзитет у Крагујевцу, на **Eрасмус + ПРОЈЕКТУ- Re@wbc**.

 Право учешћа имају сва правна и физичка лица која поднесу доказе из члана 77. Закона о јавним набавкама којим доказују испуњавање услова из члана 75. Закона.

 Уз понуду и доказе, детаљније наведене у конкурсној документацији, понуђач је дужан да достави и друга тражена документа и обрасце садржане у конкурсној документацији.

Увид у конкурсну документацију и њено преузимање може извршити представник понуђача, са уредним писаним овлашћењем, сваког радног дана, у времену од 9,00 до 14,00 часова, у просторијама Универзитета у Нишу, Универзитетски трг број 2, 18000 Ниш, почев од дана објављивања јавног позива на сајту Универзитета или је заинтересовани понуђачи могу тражити електронским путем упућивањем захтева за документацијом на следећe е-мејл адресу (захтев мора бити послат на адресу): markoz@ni.ac.rs., gocad@ni.ac.rs.

Рок за подношење понуде је 15 (петнаест) дана од дана објављивања Конкурсне документације на веб сајту Универзитета у Нишу, односно 06.12.2016. године до 12.00 часова, без обзира на начин доставе.

 Неблаговремене, незапечаћене и непотпуне понуде неће бити разматране.

 Понуда мора бити сачињена на оригиналном преузетом обрасцу и према приложеном упутству, јасна и недвосмислена, са важношћу од најмање 60 дана од дана јавног отварања понуда, откуцана или исписана штампаним словима, неизбрисивим мастилом, потписана од стране овлашћеног лица и оверена печатом.

 Свака страница преузете конкурсне документације, односно документације коју понуђач доставља Наручиоцу, мора бити парафирана од стране овлашћеног лица понуђача и оверена печатом.

 Понуда се подноси на српском језику.

 Понуђач је дужан да, уз понуду, достави гаранцију за учешће у поступку, у свему како је то дефинисано конкурсном документацијом.

 Понуде доставити на адресу: Универзитет у Нишу, Универзитетски трг број 2, 18 000 Ниш, у запечаћеној коверти, са назнаком: "Понуда за набавку услуга детекције плагијата **на Ерасмус + ПРОЈЕКТУ-** **Re@wbc** - не отварати".

 На полеђини коверте обавезно навести тачан назив и адресу понуђача, име и презиме особе за контакт и број телефона.

Јавно отварање понуда обавиће се истог дана након истека рока за подношење понуда, односно у уторак 06.12.2016. године у 12.30 часова, на адреси Наручиоца: Универзитет у Нишу, Ниш, Универзитетски трг број 2, приземље, сала број 8.

Отварању понуда могу да присуствују овлашћени представници понуђача, са уредним писаним овлашћењем, које ће се предати комисији наручиоца пре отварања понуда.

 Избор најповољнијег понуђача биће објављен на основу критеријума "најнижа понуђена цена''.

 Наручилац ће у року од 30 (тридесет) дана од дана јавног отварања понуда донети одлуку о избору најповољније понуде, односно додели уговора за предметну јавну набавку.

 Сва додатна обавештења у вези са овим јавним позивом заинтересовани понуђачи могу тражити електронским путем упућивањем захтева на следећу е-мејл адресу: markoz@ni.ac.rs, gocad@ni.ac.rs.

Додатне информације понуђачи могу тражити најкасније пет (5) дана пре истека рока за подношење понуда. Наручилац ће у року од три (3) дана од пријема захтева доставити одговор у писменом облику и истовремено ће ту информацију доставити свим другим понуђачима који су примили конкурсну документацију.

  **Комисија за обједињену набавку услуга**